nasin sewi Tesu li nasin sona. nasin sona ni en nasin sewi ante li sama ala.
toki Epelanto la nimi ni li "diismo". toki Inli la nimi ni li "deism". toki Kanse la nimi ni li "déisme".
nimi ni li tan nimi "Deus" tan toki Loma. "Deus" li "jan sewi", kepeken toki Loma.
jan pi nasin sewi Tesu li sona li pilin ante. taso la jan pi nasin sewi Tesu li toki e ni:
jan sewi li lon.
jan sewi li pali e ale: jan, soweli, kala, akesi, pipi, kasi, telo, kiwen...
pali pi jan sewi li sitelen e ale tawa jan.
jan sewi pi nasin sewi li lon ala.
jan sewi li pana e sona tawa jan ale.
sina ken pilin e jan sewi, kepeken sona taso.
sina ken ala pilin e jan sewi kepeken nasin sewi.
nasin sewi li powe.
nasin sewi li ike li monsuta li pakala li lawa li pake e jan.
pona li suli. nasin sewi li lili.
jan ale o pali e pona, tawa ale.
jan pi nasin sewi Tesu li mute li sona ante li pilin ante.
jan ni ken pilin e ni: tenpo ni la jan sewi li pali e ala.
jan ni ken pilin e ni kin: tenpo ni la jan sewi li pali e ali.